Tällä viikolla uutisissa: Unia ja näkyjä sodan keskellä.
Kuolemasta ja tuhosta huolimatta 200 gazalaista tuli Jeesuksen uskoon -
yliluonnollisen ilmestyksen ansiosta.
Ja: Hän vastusti Venäjän diktaattoria Vladimir Putinia.
Monet uskovat sen maksaneen hänen henkensä.
Miten usko toimi kipinänä Aleksei Navalnyille?
Lisäksi: Entinen presidentti Trump lupaa puolustaa kristinuskoa.
Maan jakautuessa poliittisesti -
joukko kristittyjä yrittää luoda yhtenäisyyttä.
KRISTILLISEN MAAILMAN UUTISET
Tervetuloa uutisten pariin.
Maailma vaatii vastauksia, -
kun yli sadan gazalaisen kerrotaan tallautuneen kuolleeksi -
avustusten jaossa. Osa syyttää Israelia.
Paul Strand tekee tapahtumista selkoa.
Valkoinen talo kuvaili droonin tallentamaa tuhoisaa tapausta -
erittäin hälyttäväksi ja vaati tutkimusta.
Monet näyttävät tallautuneen kuoliaaksi -
tai jääneen pakoon yrittäneiden kuorma-autojen alle.
Toisaalla gazalaisia kuoli ilmeisesti luoteihin -
väen rynnättyä kohti Israelin sotilaita. USA:n hallinnosta syytettiin Israelia.
Siviilejä, jotka yrittävät ruokkia nälkäisen perheensä, ei saa ampua.
Israelin puolustusvoimien tiedottaja: ampujat olivat gazalaisia.
Autojen luo tuli tuhansia gazalaisia.
Jotkut alkoivat työntää ja talloa toisia kuoliaaksi -
sekä ryöstellä avustustarvikkeita.
Hagarin mukaan Israelin sotilaat ampuivat hajottaakseen tungoksen.
Apua hakemaan tulleita ei osoitettu aseilla.
Israelin puolustusvoimat eivät iskeneet avustuskuljetukseen.
AJC-järjestön mukaan sadasta kuolleesta alle kymmenen kuoli luotiin.
Hamasin kerrotaan rohmuavan avustuksia, -
kun taas nälkäiset gazalaiset leireilevät avustusreittien varrella.
Gazalaismies: "Lapseni on kuolemassa nälkään."
Libanonin Beirutissa väkijoukko vaati lisää avustuksia Gazaan -
ja syytti Egyptiä kuljetusten viivyttämisestä.
Mielenosoittaja: "Emme anna Gazan kuolla nälkään.
Emme salli kansanmurhaa."
Israelin Samariassa 57-vuotias rabbi ja 16-vuotias liftari saivat surmansa -
radikalisoituneen palestiinalaispoliisin luodista.
Hän ampui kaksi henkilöä täällä bensa-asemalla.
Eräs hummusravintolan asiakas surmasi terroristin.
Israelin puolustusvoimat jatkaa Hamasin-vastaista operaatiota.
Se kertoo 13 000 terroristin saaneen surmansa.
Panttivankineuvottelut polkevat paikallaan.
Netanjahu sanoo Israelin vapauttavan heidät tavalla tai toisella.
Sotilaallisen painostuksen ja tiukkojen neuvottelujen ansiosta -
olemme saaneet kotiin jo 112 henkilöä. Aiomme tuoda heidät kaikki kotiin.
Sopimusta tai ei, taistelemme voittoon asti.
Paul Strand, Jerusalem.
Kiitos, Paul. Valkeus loistaa sodan pimeydessä ja epätoivossakin.
Kristityksi kääntynyt entinen terroristi kertoo, -
että Gazan kristityt palvelevat yhteisöään -
ja Jeesus ilmestyy ihmisille unissa ja näyissä.
Jumala ilmestyy Gazassa tragedian ja kärsimyksen keskellä.
Noin 200 gazalaista antoi sydämensä Jeesukselle kerralla, -
koska Herra ilmestyi heille näyissä ja unissa.
He halailivat toinen toistaan ja iloitsivat.
He tajusivat nähneensä kaikki saman näyn.
Taysir Saada on entinen PLO:n tarkka- ampuja ja Jasser Arafatin avustaja.
Hän tuli uskoon 30 vuotta sitten -
ja teki siitä kirjan "Taistelin Arafatin joukoissa".
Nyt hän johtaa avustusjärjestöä.
Huolimatta tuhosta, joka siellä on menossa, -
uskon, että Jumala tahtoo Gazan palestiinalaisten heräävän -
ja etsivän toista vaihtoehtoa sille, mitä he uskovat.
Jos katsotaan jo aikaan sodan loppumisen jälkeen, -
mitä arvelet Gazassa tapahtuvan hengellisesti?
Monet muslimit etsivät vaihtoehtoa islamille.
Uskon, että tulee paljon herätyksiä ja ihmisiä tulee uskoon.
Sitä tapahtuu jo nyt.
Pastori William Devlinin mukaan -
monet kristityt ovat jääneet auttamaan muslimeja.
Tilanne Gazassa on todella vaarallinen.
Gazassa on tuhat kristittyä 2,2 miljoonan muslimin keskellä.
Kristityistä 500 on kreikkalaiskatolisessa kirkossa -
ja loput 500 roomalaiskatolisessa kirkossa.
Avustusjärjestöä johtava Devlin on käynyt Gazassa usein.
Hän uskoo, että kristityt ja valtaosa muslimeista ei kannata Hamasia.
Hamas on kuoleman kultti.
Olemme kiitollisia, että siellä on kristittyjä tuomassa elämää.
Monet olisivat voineet lähteä, mutta he sanovat: -
"Tämä on ollut kotimme antiikin ajoista asti. Emme aio lähde."
Niin kristittyjen kuin muslimienkin koteja on tuhoutunut.
Ruoasta, vedestä ja lääkkeistä on kova pula.
Devlin toivoo Israelin puolustusvoimien päästävän hänet pian viemään apua.
Ahdingon keskellä Jeesus ilmestyy muslimeille siellä.
Rukoillaan, että Jumala ilmestyy jatkossakin Poikansa kautta -
unissa, näyissä ja ilmestyksissä, -
jotta kaikki gazalaiset tulisivat Jeesuksen uskoon.
Rukoilkaa, että tulisi monia. Se on heidän ainoa toivonsa.
Tämän toivon ja rakkauden Gazan kristityt tietävät kestävän iäti.
Gary Lane, CBN News.
Kiitos, Gary. Sitten Venäjälle ja Moskovaan.
Sadat tulivat jättämään hyvästit oppositiojohtaja Aleksei Navalnyille.
Hautajaisiin kirkossa osallistui sukulaisia, ystäviä ja työtovereita.
Ulkona kunnioitusta osoitti mm. lähettiläitä Ranskasta, -
Saksasta ja Yhdysvalloista.
Suuri määrä poliiseja valvoi hautajaisia ja saattoväkeä.
Monet syytävät Navalnyin kuolemasta Vladimir Putinia.
Vähälle huomiolle on jäänyt Navalnyin usko -
ja Raamatun rooli hänen työnsä motivaattorina. Dale Hurd jatkaa.
Aleksei Navalnyi, 47, oli Putinin vannoutunut vastustaja.
Hän taisteli korruptiota vastaan ja järjesti mielenosoituksia.
Hän kuoli viime viikolla vankeudessa Siperiassa, -
missä hän kärsi 30 vuoden tuomiota. Monet uskovat, että hänet murhattiin.
Tuomionluvussa vuonna 2021 ateistina tunnettu Navalnyi -
yllättäen kertoi tulleensa kristityksi.
Mission Eurasia -johtaja Sergei Rakhuba: -
Oikeuden istunnossa hän julisti voimallisen saarnan -
siitä häkistä, jossa häntä pidettiin tuomionluvussa.
Hän sanoi, ettei hän ole enää ateisti.
Hän sanoi Raamattua kirjaksi, joka maailman tulisi omaksua -
ja jonka perustalle elämisen säännöt pitäisi rakentaa.
Navalnyi palasi Venäjälle vuonna 2021 vastoin varoituksia -
valtakoneiston yritettyä myrkyttää hänet.
Hän puhui uskostaan somessa.
Jotkut pitivät kääntymystä poliittisena temppuna.
Rakhuba uskoo sen olleen aito.
Kun aloimme tutkia asiaa, huomasimme, että haasteissa, -
kun hän kamppaili hengestään, hän kertoi löytäneensä Jumalan.
Hän oli ollut yhteydessä joihinkin evankelikaalisen yhteisön johtajiin -
ja etsinyt ikuisia arvoja, kuten hän itse sanoi.
Kun Navalnyi kertoi kääntymisestään, hän siteerasi Vuorisaarnaa: -
"Autuaita ovat ne, joilla on vanhurskauden nälkä ja jano."
Hän sanoi pitävänsä jaetta käskynä tehdä jotain kansansa pelastamiseksi.
Dale Hurd, CBN News.
Kiitos, Dale. Tulossa: Entinen presidentti Trump vetoaa uskoviin.
Joukko kristittyjä näkee hajaannuksen ja yrittää tuoda yhtenäisyyttä.
CBN:n uusin opetus: "How to Believe for Healing".
Monet kristityt uskovat Jeesukseen, syntien anteeksisaamiseen -
ja taivaaseen pääsyyn. Voit uskoa lisäksi, -
että taivaan valtakunta voi tulla sinulle -
ja että Jumalan tahto voi tapahtua maan päällä kuin taivaissa.
"How to Believe for Healing" (Miten uskoa paranemiseen?) -
sisältää Gordon Robertsonin videon.
Pyydä tarkkaan, niin Jumala vastaa tarkkaan.
Striimaa Gordonin opetus rukouksesta.
Jumalan nimet kertovat siitä, millainen Hän on.
Soita tänään, niin saat työkirjan.
Pyydetään nimenomaisesti.
Julistan sinulle tänään, että taivaan valtakunta tulee lähelle sinua.
Soita ruudun numeroon.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Presidentinvaalikausi 2024 on käynnissä Amerikassa.
Kristillisille media-alan edustajille puhunut Donald Trump -
lupasi puolustaa kristinuskoa ja uskonnonvapautta, -
jos hänet valitaan marraskuussa. Jenna Browder jatkaa.
Entinen presidentti Trump puhui -
kristillisten media-ammattilaisten konferenssissa.
Järjestö juhlii jo 80-vuotista taivaltaan.
Tämä suurenmoinen järjestö on jakanut Jumalan Sanaa, -
Kristuksen rakkautta, Raamatun kertomuksia -
ja kuuluisien evankelikaalien ja evankelistojen ääniä.
Heistä yksi oli Pat Robertson. Hieno mies. Tunsin hänet hyvin.
Suuri evankelista. Ja tietysti Billy Graham. Hänkin oli hieno mies.
Nashvillessä oli myös kirjeenvaihtaja Abigail Robertson.
Oli kuudes kerta, kun entinen tai istuva presidentti puhuu konferenssissa.
Myös presidentti Biden ja republikaani- ehdokas Haley oli kutsuttu, -
mutta he kieltäytyivät. Trump toi esiin ensimmäisen kautensa saavutuksia -
mm. abortti-, Israel-, tuomarinimitys- ja uskonnonvapausasioissa.
Puolustan kristittyjä vielä hanakammin, jos minut valitaan.
Teimme kristittyjen hyväksi asioita, jollaisia kukaan ei ole tehnyt.
Trump lupasi perustaa työryhmän torjumaan kristinuskonvastaisuutta.
Kukaan ei kajoa Kristuksen ristiin Trumpin toisella kaudella.
Vannon, ettei niin tapahdu ikinä. Ei ikinä.
Tämä maa pitää pelastaa. Kristityt eivät voi vain katsella sivusta.
Heidän pitää lähteä liikkeelle, toimia ja voittaa.
Seuraavaksi vuorossa on esivaali Etelä-Carolinassa.
Trump on voittanut esivaalit Iowassa, New Hampshiressa ja Nevadassa.
Kyselyt ennustavat hänelle voittoa nytkin.
Jenna Browder, CBN News.
Vau, voimallisia sanoja ex-pressalta.
Poliittinen kahtiajakautuminen syvenee kyselyjen mukaan Amerikassa.
Monet pelkäävät poliittista väkivaltaa.
Kristitty kirjailija kertoo, miten politiikasta voi puhua -
Kristusta kunnioittavalla tavalla.
CBN:n Abigail Robertson jatkaa.
Politiikassa yli 20 vuotta toiminut Denise Gitsham tietää, -
että monet kristitytkin pitävät politiikkaa kamppailulajina.
Hän antaa kirjassaan käytännön vinkkejä siihen, -
miten puhua politiikasta lempeästi ja ystäviä menettämättä.
Vastuu yhtenäisyyden luomisesta alkaa Kristus-ruumiista.
Meidät on kutsuttu olemaan yhtä.
Gitshamin mukaan Raamatussa tästä kutsusta ei tingitä.
Raamatussa on yli 179 jaetta Kristus-ruumiin ykseydestä.
Maailma todellakin seuraa, miten kohtelemme muita ihmisiä.
Gitshamin kirjalla on suosittelijoita molemmista puolueista.
Gitsham uskoo, että käänteentekevää olisi rakastaa eri mieltä olevia.
Politiikassa vastapuoli voi alkaa tuntua viholliselta, -
vaikka olisi paljon yhteistä, jos identiteetti on Kristuksessa.
Gitsham uskoo, että kristittyjen tulisi osallistua politiikkaan -
mutta rukoillen samalla.
On tärkeää kysyä Herralta, millä tavalla ajaa asioita -
ja mikä on Hänen päämääränsä, -
ja pyytää Herraa varjelemaan omaa sydäntään politiikan hengeltä.
Sitä niin helposti omaksuu maailman toimintatavat.
Poliittisena kommentaattorina Gitsham rohkaisee -
käymään keskusteluja politiikasta ja neuvoo, miten vaalia yhtenäisyyttä.
Ei ole kenenkään etu, jos sanotaan: "En osallistu keskusteluun".
Ellet pysty kertomaan toiselle, mihin uskot totuutena, -
suhdetta ei voi syntyä, sillä toinen ei ikinä saa tietää, mitä ajattelet.
Jos ei pysty kertomaan ajatuksistaan, kokee pettävänsä itsensä.
Kirjassa Gitsham kertoo, mitä hän itse on oppinut politiikasta.
Olen ollut ehdokkaana kongressivaaleissa.
Monesti, kun olen kävellyt poliitikkona kirkkoon, olen kokenut, -
että vuorovaikutuksen tavassa on ollut jotain epäpyhää.
Hän varoittaa politiikan hengestä.
Se ilmenee niin, että se saa meidät rakkaudettomiksi muita kohtaan.
Se vaikuttaa niin, että emme luota ihmisiin -
ja alamme nähdä asiat vain maallisesta näkökulmasta.
Olemme ennen kaikkea Kristuksen kirjeitä, hän päättää.
Viemme aina mukanamme keskusteluihin -
Jumalan valtakunnan periaatteita ja arvoja.
Viemme valtakunnan toivoa ja taivaallista näkökulmaa.
Kristityt ovat Amerikan suurin yksittäinen äänestäjäryhmä.
Gitsham uskoo, että he voivat muuttaa politiikkaa parempaan -
sitoutumalla keskinäiseen rakkauteen ja yhteisiin arvoihin.
Abigail Robertson, CBN News.
Kiitos. Tulossa: Uusi laki Floridassa -
saa mustien seurakunnat takaisin juurilleen -
ja opettamaan mustien historiaa pyhäkoulun rinnalla.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Kokoelma voi olla sinun.
Jumalan läsnäolon voi tuntea syöpäklinikallakin.
Vapahtaja parantaa, ei ihminen. Ihminen on vain astia.
Elävien vetten virrat juoksevat lävitsesi.
Tilaa video, työkirja ja opetus puhelimitse tai verkosta.
Osassa Yhdysvaltojen osavaltioita muhii kiista -
afroamerikkalaisten historiaa koskevasta opetuksesta.
Floridassa mustien seurakunnat ovat alkaneet opettaa myös historiaa.
Washingtonin-kirjeenvaihtaja Hillary Powell.
Naispuoliset uskontojohtajat kertovat olevansa opetuksen eturintamassa.
He opettavat mustien historiaa seurakunnissa pyhäkoulun ohessa.
Muistan elävästi, mitä tapahtui, kun yritin käydä julkista koulua.
Päälleni syljettiin. Minua solvattiin rasistisesti. Minua hakattiin.
Näistä tapahtumista ei ole satoja vuosia.
Puhun vuodesta 1965.
Tohtori Lavonne Brayn, 75, muistot koulujärjestelmään integroitumisesta -
ovat kipeitä mutta erottamaton osa hänen menneisyyttään.
Se ei tunnu mukavalta, mutta se tapahtui, -
ja meidän pitää oikeasti puhua siitä.
Hän murtaa jälleen muureja -
ja opettaa afroamerikkalaisten historiaa seurakunnissa.
Kysyntä sille on kasvanut sen jälkeen, kun Floridassa hyväksyttiin -
afroamerikkalaisten historiaa koskeva opetussuunnitelma vuonna 2023.
Taustalla on vuoden 2022 laki, jonka kuvernööri Ron DeSantis nimesi -
Pysäyttäkää woke kouluissa -laiksi.
Opetussuunnitelmassa oli laajaa huomiota herättänyt ohje: -
"Opetuksessa tuodaan esiin, että orjat oppivat taitoja, -
joita he saattoivat hyödyntää itsekin."
Floridasta kongressiin v. 2011 valittu Frederica Wilson -
toimi aiemmin alakoulun rehtorina.
Hän oli v. 1994 mukana ajamassa lakia, -
joka velvoitti opettamaan mustien historiaa osavaltiossa.
Hän oli myös perustamassa Floridaan historiaopetuksen työryhmää.
Hän sanoo, että ohjeistus poikkeaa hälyttävästi koulutusperiaatteista: -
"Meillä ei ole varaa valkopestä historiaa ja pimittää nuorilta tietoa, -
jota tarvitaan oikeudenmukaisemman yhteiskunnan rakentamisessa."
"Tuen seurakuntien työtä historian säilyttämiseksi."
Tämä on minulle henkilökohtaista.
Tajusimme, että historiaa istuu yhä mustien seurakuntien penkeissä.
Rhonda Thomas johtaa Faith in Florida -järjestöä, -
joka laati opetuspaketin mukaan lähteville seurakunnille.
Opetuspakettia käyttää jo 400 pyhättöä, -
mm. protestanttisia ja katolisia seura- kuntia ja moskeijoita 29 osavaltiossa.
Myös vihaajat ovat heränneet.
Thomas kertoo saaneensa tappouhkauksia.
Se ei pysäyttänyt meitä, pikemminkin antoi voimaa.
Hän näkee, että historia on hänen puolellaan.
Ennen orjuuden lakkautusta osa pohjoisen seurakunnista -
alkoi järjestää kouluopetusta mustille.
Moni seurakunta etelässä alkoi tehdä samaa, kun orjuus oli lakkautettu.
Mustien lukutaitoaste nousi 5 %:sta vuonna 1870 noin 70 %:iin v. 1900.
Orlandolaispastori Sharon Riley pitää nykyopetusta historian säilyttämisenä.
Hän toivoo, että opetus valaa nuoriin äänestysinnon myöhemmällä iällä.
Halusimme varmistua, että yläkoulu- ikäiset nuoremme ymmärtävät, -
mitä kaikkea vaadittiin, jotta äänioikeus saatiin.
Se kasvattaa heitä myös vastuullisiksi kansalaisiksi.
Thomas lisää, että historiaa ei voi kirjoittaa uusiksi, -
mutta se voi muovata tulevaisuutta pehmittämällä sydämiä.
Osassa seurakuntia mustien historian opetukseen -
osallistuu enemmän oppilaita kuin pyhäkouluun.
Se on siis myös tavoittavaa työtä.
Ohjeistukset eivät vielä ole käytössä, -
mutta ne on määrä ottaa käyttöön lukuvuonna 2024/2025.
Kysyimme Floridan opetusministeriöltä, -
miten opettajia ohjeistetaan ottamaan ne käyttöön -
ja voiko opetuksessa käyttää vaikkapa työryhmän opetusmateriaalia.
Emme ole saaneet vastausta.
Washingtonista Hillary Powell, CBN News.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Opi uskon rakennuspalikoita "How to Believe for Healing" -kokoelmasta.
Jumalan läsnäolon voi tuntea syöpäklinikallakin.
Ihmeellisiä paranemiskertomuksia.
Tiesimme Jumalan vaikuttaneen.
Näen Hänet Jumalana, jolle mikään ei ole mahdotonta.
Löydä elämääsi innoitusta.
Elävien vetten virrat juoksevat lävitsesi.
Vapahtaja parantaa, ei ihminen. Ihminen on vain astia.
Kokoelma voi olla sinun.
Voit saada sen. Jeesus tuli sinun vuoksesi.
Saat videon, työkirjan ja opetuksen, kun tulet CBN:n kumppaniksi.
Soita tai liity verkossa tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lopuksi: Franklin Graham julisti ilosanomaa -
kymmenen kaupungin kiertueella USA:n etelärajalla.
Texasin Eagle Passissa tuhannet kokoontuivat tilaisuuteen, -
jossa musisoivat Taya ja Marcos Witt. Franklin Graham puhui.
Pastorit ja maallikot sanovat olevansa innoissaan Jumalan työstä -
ja rukoilevansa herätystä.
Uskon, että tämä on sysäys suurelle Jumalan liikkeelle.
Pastorit ja seurakuntajohtajat, jotka eivät ole puhuneet toisilleen vuosiin, -
kokoontuvat yhteisille aterioille, -
ja heillä on yksi sydän, mieli ja päämäärä. Tästä tulee jotain suurta.
Yhteisössäni ja rajakaupungeissa on herätys.
Koen ja uskon, että herätys ei jää vain tänne rajaseudulle, -
vaan se leviää muuallekin Yhdysvaltoihin.
Haluan ihmisten täällä näkevän, kuka Jeesus on.
Haluan heidän kuulevan, että Jeesus on Herra ja Vapahtaja.
Tahdon myös tuoda herätystä seurakuntaan -
ja haluan sen tekevän kaikista Eagle Passin seurakunnista yhtä.
Meidän on oltava yhtä.
Jumala on luvannut siunata yhteyttä. Sitä saa kokea nyt Eagle Pass.
Graham sanoo, että kyse ei ole politiikasta -
vaan hyvän sanoman viemisestä kärsivälle alueelle.
Kiitos seurasta! Koko tiimin puolesta ensi viikkoon ja Jumalan siunausta!
Suomennos: Marianne Tenetz